Auditor's report — BJC, period 2016 (audited, opinion: unqualified)
Auditor firm: Deloitte
Signing partner: ชวาลา  เทียนประเสริฐกิจ
Signed: 2017-02-15

รายงานของผู้สอบบัญชีรับอนุญาต

เสนอผู้ถือหุ้นและคณะกรรมการ

บริษัท เบอร์ลี่ ยุคเกอร์ จำกัด (มหาชน)

ความเห็น

ข้าพเจ้าได้ตรวจสอบงบการเงินรวมของ บริษัท เบอร์ลี่ ยุคเกอร์ จำกัด (มหาชน) และบริษัทย่อย (“กลุ่มบริษัท”) และงบการเงินเฉพาะกิจการของ บริษัท เบอร์ลี่ ยุคเกอร์ จำกัด (มหาชน) (“บริษัท”) ซึ่งประกอบด้วยงบแสดงฐานะการเงินรวมและเฉพาะกิจการ ณ วันที่ 31 ธันวาคม 2559 และงบกำไรขาดทุนและกำไรขาดทุนเบ็ดเสร็จอื่นรวมและเฉพาะกิจการ งบแสดงการเปลี่ยนแปลงส่วนของผู้ถือหุ้นรวมและเฉพาะกิจการ และงบกระแสเงินสดรวมและเฉพาะกิจการสำหรับปีสิ้นสุดวันเดียวกันและหมายเหตุประกอบงบการเงินรวมและเฉพาะกิจการ รวมถึงหมายเหตุสรุปนโยบายการบัญชีที่สำคัญ

ข้าพเจ้าเห็นว่า งบการเงินรวมและงบการเงินเฉพาะกิจการข้างต้นนี้แสดงฐานะการเงินของบริษัท เบอร์ลี่ 
ยุคเกอร์ จำกัด (มหาชน) และบริษัทย่อย และของบริษัท เบอร์ลี่ ยุคเกอร์ จำกัด (มหาชน) ณ วันที่ 31 ธันวาคม 2559 และผลการดำเนินงาน และกระแสเงินสดสำหรับปีสิ้นสุดวันเดียวกันโดยถูกต้องตามที่ควรในสาระสำคัญตามมาตรฐานการรายงานทางการเงิน

เกณฑ์ในการแสดงความเห็น

ข้าพเจ้าได้ปฏิบัติงานตรวจสอบตามมาตรฐานการสอบบัญชี ความรับผิดชอบของข้าพเจ้าได้กล่าวไว้ใน
ส่วนของความรับผิดชอบของผู้สอบบัญชีต่อการตรวจสอบงบการเงินรวมและงบการเงินเฉพาะกิจการ
ในรายงานของข้าพเจ้า ข้าพเจ้ามีความเป็นอิสระจากกลุ่มบริษัทตามข้อกำหนดจรรยาบรรณของผู้ประกอบวิชาชีพบัญชีที่กำหนดโดยสภาวิชาชีพบัญชีในพระบรมราชูปถัมภ์ ในส่วนที่เกี่ยวข้องกับการตรวจสอบ
งบการเงินรวมและงบการเงินเฉพาะกิจการ และข้าพเจ้าได้ปฏิบัติตามความรับผิดชอบด้านจรรยาบรรณอื่นๆ ซึ่งเป็นไปตามข้อกำหนดเหล่านี้ ข้าพเจ้าเชื่อว่าหลักฐานการสอบบัญชีที่ข้าพเจ้าได้รับเพียงพอและเหมาะสม
เพื่อใช้เป็นเกณฑ์ในการแสดงความเห็นของข้าพเจ้า

ข้อมูลและเหตุการณ์ที่เน้น

ข้าพเจ้าขอให้สังเกตหมายเหตุประกอบงบการเงิน ข้อ 4.2 กลุ่มบริษัท ได้เข้าซื้อหุ้นในบริษัท บิ๊กซี ซูเปอร์เซ็นเตอร์ จำกัด (มหาชน) ทั้งทางตรงและทางอ้อม รวมถึงได้เข้าซื้อหุ้นของ C-Distribution Asia Pte Ltd. (รวมเรียกว่า “บิ๊กซี”) จากผู้ถือหุ้นเดิมของบริษัทเหล่านี้ โดย ณ วันที่รายงาน กลุ่มบริษัทอยู่ระหว่างดำเนินการประเมินมูลค่ายุติธรรมของสินทรัพย์ที่ระบุได้ที่ได้มาและหนี้สินที่รับมา และการปันส่วนมูลค่ายุติธรรมของรายการ ณ วันที่ซื้อกิจการ อย่างไรก็ตาม กลุ่มบริษัทได้ใช้มูลค่าของสินทรัพย์สุทธิตามบัญชีจากข้อมูลทางการเงินล่าสุดของบิ๊กซี รวมทั้งพิจารณาถึงปัจจัยต่างๆ ที่อาจจะกระทบต่อข้อมูลดังกล่าวเป็นมูลค่าของสิ่งตอบแทนที่ได้รับจากการซื้อกิจการครั้งนี้ รวมทั้งวัดมูลค่าของส่วนได้เสียที่ไม่มีอำนาจควบคุมด้วย
วิธีมูลค่ายุติธรรมของสินทรัพย์สุทธิของบริษัทย่อยดังกล่าวตามสัดส่วนของหุ้นที่ถือ และบันทึกผลต่างระหว่างราคาซื้อกับมูลค่ายุติธรรมของสิ่งตอบแทนที่ได้รับจากการซื้อกิจการดังกล่าวไว้ในบัญชีค่าความนิยมเป็นจำนวนเงิน 189,088 ล้านบาท กระบวนการวัดมูลค่านี้จะถูกดำเนินการให้แล้วเสร็จภายในระยะเวลาไม่เกินกว่าหนึ่งปีนับจากวันที่ซื้อกิจการ ตามที่กำหนดไว้ในมาตรฐานการรายงานทางการเงิน ฉบับที่ 3 (ปรับปรุง 2558) “การรวมธุรกิจ” โดยในระหว่างช่วงระยะเวลาในการวัดมูลค่า กลุ่มบริษัทจะทำการปรับปรุงประมาณการ
ที่เคยรับรู้ไว้ ณ วันที่ซื้อกิจการ และรับรู้สินทรัพย์และหนี้สินเพิ่มเติม และบัญชีต่างๆ ที่เกี่ยวข้อง เพื่อให้สะท้อนผลของข้อมูลเพิ่มเติมที่ได้รับที่เกี่ยวกับข้อเท็จจริงและสถานการณ์แวดล้อมที่มีอยู่ ณ วันที่ซื้อกิจการ ทั้งนี้ ข้าพเจ้ามิได้แสดงความเห็นอย่างมีเงื่อนไขในเรื่องนี้

เรื่องสำคัญในการตรวจสอบ

เรื่องสำคัญในการตรวจสอบคือเรื่องต่างๆ ที่มีนัยสำคัญที่สุดตามดุลยพินิจเยี่ยงผู้ประกอบวิชาชีพของข้าพเจ้าในการตรวจสอบงบการเงินรวมและงบการเงินเฉพาะกิจการสำหรับงวดปัจจุบัน ข้าพเจ้าได้นำเรื่องเหล่านี้มาพิจารณาในบริบทของการตรวจสอบงบการเงินรวมและงบการเงินเฉพาะกิจการโดยรวมและ
ในการแสดงความเห็นของข้าพเจ้า ทั้งนี้ ข้าพเจ้าไม่ได้แสดงความเห็นแยกต่างหากสำหรับเรื่องเหล่านี้

ข้อมูลอื่น

ผู้บริหารเป็นผู้รับผิดชอบต่อข้อมูลอื่น ข้อมูลอื่นประกอบด้วยข้อมูลซึ่งรวมอยู่ในรายงานประจำปี 
ซึ่งข้าพเจ้าได้รับข้อมูลอื่นในรายงานประจำปีฉบับเตรียมเผยแพร่ก่อนวันที่ในรายงานของผู้สอบบัญชีนี้

ความเห็นของข้าพเจ้าต่องบการเงินรวมและงบการเงินเฉพาะกิจการไม่ครอบคลุมถึงข้อมูลอื่นและข้าพเจ้าไม่ได้แสดงความเห็นเกี่ยวกับข้อมูลอื่นดังกล่าว

ความรับผิดชอบของข้าพเจ้าที่เกี่ยวเนื่องกับการตรวจสอบงบการเงินรวมและงบการเงินเฉพาะกิจการ คือ การอ่านและพิจารณาว่าข้อมูลอื่นมีความขัดแย้งที่มีสาระสำคัญกับงบการเงินหรือกับความรู้ที่ได้รับจากการตรวจสอบของข้าพเจ้า หรือปรากฏว่าข้อมูลอื่นมีการแสดงข้อมูลที่ขัดต่อข้อเท็จจริงอันเป็นสาระสำคัญหรือไม่

ข้าพเจ้าได้อ่านข้อมูลอื่นในรายงานประจำปีฉบับเตรียมเผยแพร่ โดยไม่พบว่ามีการแสดงข้อมูลที่ขัดต่อข้อเท็จจริงอันเป็นสาระสำคัญที่ข้าพเจ้าต้องรายงาน

ความรับผิดชอบของผู้บริหารและผู้มีหน้าที่ในการกำกับดูแลต่องบการเงินรวมและงบการเงินเฉพาะกิจการ

ผู้บริหารมีหน้าที่รับผิดชอบในการจัดทำและนำเสนองบการเงินรวมและงบการเงินเฉพาะกิจการเหล่านี้โดยถูกต้องตามที่ควรตามมาตรฐานการรายงานทางการเงิน และรับผิดชอบเกี่ยวกับการควบคุมภายใน
ที่ผู้บริหารพิจารณาว่าจำเป็นเพื่อให้สามารถจัดทำงบการเงินรวมและงบการเงินเฉพาะกิจการที่ปราศจาก
การแสดงข้อมูลที่ขัดต่อข้อเท็จจริงอันเป็นสาระสำคัญไม่ว่าจะเกิดจากการทุจริตหรือข้อผิดพลาด

ในการจัดทำงบการเงินรวมและงบการเงินเฉพาะกิจการ ผู้บริหารรับผิดชอบในการประเมินความสามารถของกลุ่มบริษัทในการดำเนินงานต่อเนื่อง เปิดเผยเรื่องที่เกี่ยวกับการดำเนินงานต่อเนื่อง (ตามความเหมาะสม) และการใช้เกณฑ์การบัญชีสำหรับการดำเนินงานต่อเนื่องเว้นแต่ผู้บริหารมีความตั้งใจที่จะเลิกกลุ่มบริษัทหรือหยุดดำเนินงานหรือไม่สามารถดำเนินงานต่อเนื่องต่อไปได้

ผู้มีหน้าที่ในการกำกับดูแลมีหน้าที่ในการสอดส่องดูแลกระบวนการในการจัดทำรายงานทางการเงินของกลุ่มบริษัท

ความรับผิดชอบของผู้สอบบัญชีต่อการตรวจสอบงบการเงินรวมและงบการเงินเฉพาะกิจการ

การตรวจสอบของข้าพเจ้ามีวัตถุประสงค์เพื่อให้ได้ความเชื่อมั่นอย่างสมเหตุสมผลว่างบการเงินรวมและงบการเงินเฉพาะกิจการโดยรวมปราศจากการแสดงข้อมูลที่ขัดต่อข้อเท็จจริงอันเป็นสาระสำคัญหรือไม่ ไม่ว่าจะเกิดจากการทุจริตหรือข้อผิดพลาด และเสนอรายงานของผู้สอบบัญชีซึ่งรวมความเห็นของข้าพเจ้าอยู่ด้วย ความเชื่อมั่นอย่างสมเหตุสมผลคือความเชื่อมั่นในระดับสูงแต่ไม่ได้เป็นการรับประกันว่า
การปฏิบัติงานตรวจสอบตามมาตรฐานการสอบบัญชีจะสามารถตรวจพบข้อมูลที่ขัดต่อข้อเท็จจริงอันเป็นสาระสำคัญที่มีอยู่ได้เสมอไป ข้อมูลที่ขัดต่อข้อเท็จจริงอาจเกิดจากการทุจริตหรือข้อผิดพลาดและถือว่า
มีสาระสำคัญเมื่อคาดการณ์ได้อย่างสมเหตุสมผลว่ารายการที่ขัดต่อข้อเท็จจริงแต่ละรายการหรือทุกรายการรวมกันจะมีผลต่อการตัดสินใจทางเศรษฐกิจของผู้ใช้งบการเงินรวมและงบการเงินเฉพาะกิจการ จากการใช้งบการเงินเหล่านี้

ในการตรวจสอบของข้าพเจ้าตามมาตรฐานการสอบบัญชี ข้าพเจ้าได้ใช้ดุลยพินิจและการสังเกตและสงสัยเยี่ยงผู้ประกอบวิชาชีพตลอดการตรวจสอบ การปฏิบัติงานของข้าพเจ้ารวมถึง

ระบุและประเมินความเสี่ยงจากการแสดงข้อมูลที่ขัดต่อข้อเท็จจริงอันเป็นสาระสำคัญในงบการเงินรวมและงบการเงินเฉพาะกิจการ ไม่ว่าจะเกิดจากการทุจริตหรือข้อผิดพลาด ออกแบบและปฏิบัติงานตามวิธีการตรวจสอบเพื่อตอบสนองต่อความเสี่ยงเหล่านั้น และได้หลักฐานการสอบบัญชีที่เพียงพอและเหมาะสมเพื่อเป็นเกณฑ์ในการแสดงความเห็นของข้าพเจ้า ความเสี่ยงที่ไม่พบข้อมูลที่ขัดต่อข้อเท็จจริงอันเป็นสาระสำคัญซึ่งเป็นผลมาจากการทุจริตจะสูงกว่าความเสี่ยงที่เกิดจากข้อผิดพลาด เนื่องจากการทุจริตอาจเกี่ยวกับการสมรู้ร่วมคิด การปลอมแปลงเอกสารหลักฐาน การตั้งใจละเว้น
การแสดงข้อมูล การแสดงข้อมูลที่ไม่ตรงตามข้อเท็จจริงหรือการแทรกแซงการควบคุมภายใน

ทำความเข้าใจในระบบการควบคุมภายในที่เกี่ยวข้องกับการตรวจสอบ เพื่อออกแบบวิธีการตรวจสอบ
ที่เหมาะสมกับสถานการณ์ แต่ไม่ใช่เพื่อวัตถุประสงค์ในการแสดงความเห็นต่อความมีประสิทธิผลของการควบคุมภายในของกลุ่มบริษัท

ประเมินความเหมาะสมของนโยบายการบัญชีที่ผู้บริหารใช้และความสมเหตุสมผลของประมาณการทางบัญชีและการเปิดเผยข้อมูลที่เกี่ยวข้องซึ่งจัดทำขึ้นโดยผู้บริหาร

สรุปเกี่ยวกับความเหมาะสมของการใช้เกณฑ์การบัญชีสำหรับการดำเนินงานต่อเนื่องของผู้บริหารและจากหลักฐานการสอบบัญชีที่ได้รับ สรุปว่ามีความไม่แน่นอนที่มีสาระสำคัญที่เกี่ยวกับเหตุการณ์
หรือสถานการณ์ที่อาจเป็นเหตุให้เกิดข้อสงสัยอย่างมีนัยสำคัญต่อความสามารถของกลุ่มบริษัทใน
การดำเนินงานต่อเนื่องหรือไม่ ถ้าข้าพเจ้าได้ข้อสรุปว่ามีความไม่แน่นอนที่มีสาระสำคัญ ข้าพเจ้าต้องกล่าวไว้ในรายงานของผู้สอบบัญชีของข้าพเจ้าถึงการเปิดเผยที่เกี่ยวข้องในงบการเงิน หรือถ้า
การเปิดเผยดังกล่าวไม่เพียงพอ ความเห็นของข้าพเจ้าจะเปลี่ยนแปลงไป ข้อสรุปของข้าพเจ้าขึ้นอยู่กับหลักฐานการสอบบัญชีที่ได้รับจนถึงวันที่ในรายงานของผู้สอบบัญชีของข้าพเจ้า อย่างไรก็ตาม เหตุการณ์หรือสถานการณ์ในอนาคตอาจเป็นเหตุให้กลุ่มบริษัทต้องหยุดการดำเนินงานต่อเนื่อง

ประเมินการนำเสนอ โครงสร้างและเนื้อหาของงบการเงินรวมและงบการเงินเฉพาะกิจการโดยรวม รวมถึงการเปิดเผยว่างบการเงินรวมและงบการเงินเฉพาะกิจการแสดงรายการและเหตุการณ์ในรูปแบบที่ทำให้มีการนำเสนอข้อมูลโดยถูกต้องตามที่ควร

ได้รับหลักฐานการสอบบัญชีที่เหมาะสมอย่างเพียงพอเกี่ยวกับข้อมูลทางการเงินของกิจการภายในกลุ่มหรือกิจกรรมทางธุรกิจภายในกลุ่มบริษัทเพื่อแสดงความเห็นต่องบการเงินรวม ข้าพเจ้ารับผิดชอบต่อการกำหนดแนวทาง การควบคุมดูแล และการปฏิบัติงานตรวจสอบกลุ่มบริษัท ข้าพเจ้าเป็นผู้รับผิดชอบแต่เพียงผู้เดียวต่อความเห็นของข้าพเจ้า

ข้าพเจ้าได้สื่อสารกับผู้มีหน้าที่ในการกำกับดูแลเกี่ยวกับขอบเขตและช่วงเวลาของการตรวจสอบตามที่ได้วางแผนไว้ ประเด็นที่มีนัยสำคัญที่พบจากการตรวจสอบรวมถึงข้อบกพร่องที่มีนัยสำคัญในระบบ
การควบคุมภายในซึ่งข้าพเจ้าได้พบในระหว่างการตรวจสอบของข้าพเจ้า

ข้าพเจ้าได้ให้คำรับรองแก่ผู้มีหน้าที่ในการกำกับดูแลว่าข้าพเจ้าได้ปฏิบัติตามข้อกำหนดจรรยาบรรณที่เกี่ยวข้องกับความเป็นอิสระและได้สื่อสารกับผู้มีหน้าที่ในการกำกับดูแลเกี่ยวกับความสัมพันธ์ทั้งหมดตลอดจนเรื่องอื่นซึ่งข้าพเจ้าเชื่อว่ามีเหตุผลที่บุคคลภายนอกอาจพิจารณาว่ากระทบต่อความเป็นอิสระของข้าพเจ้าและมาตรการที่ข้าพเจ้าใช้เพื่อป้องกันไม่ให้ข้าพเจ้าขาดความเป็นอิสระ

จากเรื่องที่สื่อสารกับผู้มีหน้าที่ในการกำกับดูแล ข้าพเจ้าได้พิจารณาเรื่องต่างๆ ที่มีนัยสำคัญมากที่สุดในการตรวจสอบงบการเงินรวมและงบการเงินเฉพาะกิจการในงวดปัจจุบันและกำหนดเป็นเรื่องสำคัญในการตรวจสอบ ข้าพเจ้าได้อธิบายเรื่องเหล่านี้ในรายงานของผู้สอบบัญชีเว้นแต่กฎหมายหรือข้อบังคับไม่ให้เปิดเผยต่อสาธารณะเกี่ยวกับเรื่องดังกล่าว หรือในสถานการณ์ที่ยากที่จะเกิดขึ้น ข้าพเจ้าพิจารณาว่าไม่ควรสื่อสารเรื่องดังกล่าวในรายงานของข้าพเจ้าเพราะการกระทำดังกล่าวสามารถคาดการณ์ได้อย่างสมเหตุสมผลว่าจะมีผลกระทบในทางลบมากกว่าผลประโยชน์ต่อส่วนได้เสียสาธารณะจากการสื่อสารดังกล่าว

ชวาลา  เทียนประเสริฐกิจ

กรุงเทพมหานคร	ผู้สอบบัญชีรับอนุญาตเลขทะเบียน 4301

วันที่ 15 กุมภาพันธ์ 2560	บริษัท ดีลอยท์ ทู้ช โธมัทสุ ไชยยศ สอบบัญชี จำกัด

| เรื่องสำคัญในการตรวจสอบ | วิธีการตรวจสอบที่สำคัญ |

| การซื้อธุรกิจที่สำคัญ ในระหว่างปีสิ้นสุดวันที่ 31 ธันวาคม 2559 กลุ่มบริษัทได้เข้าซื้อบริษัท บิ๊กซี ซูเปอร์เซ็นเตอร์ จำกัด (มหาชน) และบริษัทย่อย รวมถึง C-Distribution Asia Pte Ltd. (รวมเรียกว่า “บิ๊กซี”) เป็นจำนวนเงินรวม 206,663 ล้านบาท เรื่องสำคัญในการตรวจสอบ คือ ความถูกต้องของการซื้อธุรกิจดังกล่าวว่าได้รับรู้รายการสินทรัพย์และหนี้สินของบิ๊กซี ณ วันซื้อกิจการ รวมถึงการเปิดเผยข้อมูลที่เกี่ยวข้องว่าเป็นไปตามมาตรฐานการรายงานทางการเงิน โดย ณ วันที่รายงาน กลุ่มบริษัทอยู่ระหว่างดำเนินการประเมินมูลค่ายุติธรรมของสินทรัพย์ที่ได้มาที่ระบุได้และหนี้สินที่รับมา และการปันส่วนมูลค่ายุติธรรมของรายการ ณ วันที่ซื้อกิจการ ตามที่ได้รายงานไว้ในวรรคข้อมูลและเหตุการณ์ ที่เน้น ทั้งนี้ นโยบายการบัญชีสำหรับเกณฑ์การจัดทำงบการเงินรวม และรายละเอียดการซื้อธุรกิจบิ๊กซี ได้เปิดเผยไว้ในหมายเหตุประกอบงบการเงินข้อ 3.1 และข้อ 4.2 ตามลำดับ | วิธีการตรวจสอบที่สำคัญรวมถึง ทำความเข้าใจเกี่ยวกับขั้นตอนการปฏิบัติงานและการควบคุมภายในที่เกี่ยวข้องกับการซื้อธุรกิจ สอบทานการออกแบบและการปฏิบัติตามการควบคุมภายใน ตรวจสอบเนื้อหาสาระ ซึ่งประกอบด้วย ตรวจสอบข้อตกลงและเงื่อนไขในสัญญาซื้อหุ้นของบิ๊กซี (Share Sale Agreement) หลักฐานการชำระเงิน หลักฐานการโอนกรรมสิทธิ์ในหุ้นสามัญ และตรวจสอบเอกสารที่เกี่ยวข้องประกอบการบันทึกบัญชี ตรวจสอบรายละเอียดสินทรัพย์และหนี้สินของบิ๊กซี ณ วันซื้อกิจการ ซึ่งประกอบด้วย การตรวจสอบความมีอยู่จริง กรรมสิทธิ์ ข้อผูกพัน ความครบถ้วนและการแสดงมูลค่าของสินทรัพย์ และหนี้สิน สอบทานการแสดงรายการและการเปิดเผยข้อมูลที่เกี่ยวข้อง |



| เรื่องสำคัญในการตรวจสอบ | วิธีการตรวจสอบที่สำคัญ |

| การรับรู้รายได้ กลุ่มบริษัทมีรายได้จากการขายและการให้บริการซึ่งเกิดจากส่วนงานธุรกิจที่สำคัญ 4 กลุ่ม คือ กลุ่มสินค้าและบริการทางบรรจุภัณฑ์ กลุ่มสินค้าและบริการทางอุปโภคบริโภค กลุ่มสินค้าและบริการทางเวชภัณฑ์และทางเทคนิค และกลุ่มสินค้าและบริการทางการค้าปลีกสมัยใหม่ ซึ่งแต่ละกลุ่มธุรกิจมีข้อตกลงและเงื่อนไข การขายและการกำหนดราคาที่แตกต่างกัน เรื่องสำคัญในการตรวจสอบ คือ รายได้จากการขายและการให้บริการ ว่ามีการรับรู้รายการรวมถึงการเปิดเผยข้อมูลที่เกี่ยวข้องว่าเป็นไปตามมาตรฐานการรายงานทางการเงิน ทั้งนี้ นโยบายการบัญชีสำหรับรายได้ และรายละเอียดของรายได้จากการขายและการให้บริการได้เปิดเผยไว้ในหมายเหตุประกอบงบการเงินข้อ 3.20 และข้อ 27 ตามลำดับ | วิธีการตรวจสอบที่สำคัญรวมถึง ทำความเข้าใจเกี่ยวกับขั้นตอนการปฏิบัติงานและการควบคุมภายในที่เกี่ยวข้องกับการรับรู้รายได้ สอบทานการออกแบบและการปฏิบัติตามการควบคุมภายใน ทดสอบความมีประสิทธิผลของการปฏิบัติตามการควบคุมภายในรวมถึงระบบเทคโนโลยีสารสนเทศที่เกี่ยวข้องกับ การรับรู้รายได้ซึ่งรวมการใช้งานผู้เชี่ยวชาญทางด้านเทคโนโลยีสารสนเทศ ตรวจสอบเนื้อหาสาระ ซึ่งประกอบด้วย สอบทานข้อตกลงและเงื่อนไขของสัญญาขายและบริการและทดสอบการคำนวณรายได้ว่ามีความถูกต้องและตรวจสอบเอกสารประกอบการบันทึกบัญชีสำหรับรายได้ดังกล่าว ตรวจสอบรายการรายได้จากการขายและบริการที่เกิดขึ้นในระหว่างปีและช่วงใกล้วันสิ้นรอบระยะเวลาบัญชีกับเอกสารประกอบรายการ สอบทานใบลดหนี้ที่กลุ่มบริษัทออกภายหลังวันสิ้นรอบระยะเวลาบัญชี ส่งหนังสือยืนยันยอดลูกหนี้การค้าคงค้าง ณ วันสิ้นรอบระยะเวลาบัญชี การตรวจสอบเนื้อหาสาระโดยใช้การวิเคราะห์เปรียบเทียบข้อมูลทางการเงินและการทดสอบรายละเอียดที่เกี่ยวข้องกับรายได้จากการขายและการให้บริการ |



| เรื่องสำคัญในการตรวจสอบ | วิธีการตรวจสอบที่สำคัญ |

| การรับรู้รายได้คู่ค้า กลุ่มบริษัทได้รับเงินส่งเสริมการขาย เงินชดเชยส่วนต่างผลกำไรและส่วนลดจากคู่ค้าเป็นจำนวนมาก โดยกลุ่มบริษัทรับรู้รายการดังกล่าวเป็นรายการหักในต้นทุนขายและสินค้าคงเหลือ หรือรายได้อื่น รายได้จากคู่ค้ามีสาระสำคัญและต้องใช้ความเข้าใจในรายละเอียดของสัญญา และแหล่งที่มาของข้อมูลเพื่อใช้ในการจัดทำ เรื่องสำคัญในการตรวจสอบ คือ การวัดมูลค่าและระยะเวลาในการรับรู้รายได้คู่ค้าของกลุ่มบริษัทว่าเป็นไปตามมาตรฐานการรายงานทางการเงิน ทั้งนี้ นโยบายการบัญชีสำหรับ สินค้าคงเหลือ และการรับรู้รายได้คู่ค้า และรายละเอียดสินค้าคงเหลือ และรายได้อื่น ได้เปิดเผยไว้ในหมายเหตุประกอบงบการเงินข้อ 3.7 ข้อ 3.20 ข้อ 10 และข้อ 28 ตามลำดับ | วิธีการตรวจสอบที่สำคัญรวมถึง ทำความเข้าใจเกี่ยวกับขั้นตอนการปฏิบัติงานและการควบคุมภายในที่เกี่ยวข้องกับการรับรู้รายได้คู่ค้า สอบทานการออกแบบและการปฏิบัติตามการควบคุมภายใน ทดสอบความมีประสิทธิผลของการปฏิบัติตามการควบคุมภายในที่เกี่ยวข้องกับการพิจารณารายได้คู่ค้า ตรวจสอบเนื้อหาสาระ ซึ่งประกอบด้วย ตรวจสอบรายการรายได้คู่ค้าที่เกิดขึ้นในระหว่างปีและช่วงใกล้วันสิ้นรอบระยะเวลาบัญชีกับเอกสารประกอบรายการ สอบทานใบลดหนี้ที่กลุ่มบริษัทออกภายหลังวันสิ้นรอบระยะเวลาบัญชี ส่งหนังสือยืนยันยอดลูกหนี้คู่ค้าที่คงค้าง ณ วันสิ้นรอบระยะเวลาบัญชี วิเคราะห์เปรียบเทียบข้อมูลบัญชีรายได้แบบแยกย่อย (Disaggregated data) |



| เรื่องสำคัญในการตรวจสอบ | วิธีการตรวจสอบที่สำคัญ |

| การด้อยค่าของเงินลงทุนในบริษัทย่อย บริษัทร่วมและการร่วมค้าและค่าความนิยม เนื่องจากการพิจารณาเกี่ยวกับการด้อยค่าของเงินลงทุนในบริษัทย่อยบริษัทร่วมและการร่วมค้า และการด้อยค่าของค่าความนิยมขึ้นอยู่กับดุลยพินิจและข้อสมมติที่สำคัญที่ผู้บริหารของกลุ่มบริษัทนำมาใช้ในการประมาณค่าเผื่อการด้อยค่าดังกล่าว เรื่องสำคัญในการตรวจสอบ คือการแสดงมูลค่าของเงินลงทุนในบริษัทย่อย บริษัทร่วม และการร่วมค้า และค่าความนิยม และค่าเผื่อการด้อยค่าของเงินลงทุนในบริษัทย่อย บริษัทร่วม และการร่วมค้า และค่าความนิยมว่าเป็นไปตามมาตรฐานการรายงานทางการเงิน  ทั้งนี้ นโยบายการบัญชีสำหรับเงินลงทุน ค่าความนิยมและการด้อยค่าและรายละเอียดเงินลงทุนในบริษัทย่อย บริษัทร่วมและการร่วมค้าและค่าความนิยม ได้เปิดเผยไว้ในหมายเหตุประกอบงบการเงินข้อ 3.9 ข้อ 3.15 ข้อ 11 ข้อ 12 ข้อ 13 และข้อ 18 ตามลำดับ | วิธีการตรวจสอบที่สำคัญรวมถึง ทำความเข้าใจเกี่ยวกับขั้นตอนการปฏิบัติงานและการควบคุมภายในที่เกี่ยวข้องกับการรับรู้การด้อยค่า สอบทานการออกแบบและการปฏิบัติตามการควบคุมภายใน ทดสอบความมีประสิทธิผลของการปฏิบัติตามการควบคุมภายในที่เกี่ยวข้องกับการพิจารณาการด้อยค่า ตรวจสอบเนื้อหาสาระ ซึ่งประกอบด้วย ตรวจสอบหลักฐานประกอบการพิจารณาของผู้บริหารเกี่ยวกับข้อบ่งชี้ของการด้อยค่าของเงินลงทุนในบริษัทย่อย บริษัทร่วม และการร่วมค้า และค่าความนิยม ประเมินความเหมาะสมของวิธีการประเมินมูลค่าและ ข้อสมมติฐานที่สำคัญที่ผู้บริหารของบริษัทนำมาใช้ในประมาณค่าเผื่อการด้อยค่าของเงินลงทุนในบริษัทย่อย  บริษัทร่วม และการร่วมค้า และค่าความนิยม |